Pazo da Cultura de Pontevedra

O **Auditorio e Pazo de Congresos de Pontevedra** ou **Pazo da Cultura** é un edificio que acolle congresos, exposicións, concertos, obras de teatro e espectáculos de ballet e danza en Pontevedra.

## Historia 
A construción do Auditorio e Pazo de Congresos de Pontevedra planificouse a principios da década dos noventa como parte dun amplo proxecto urbanístico para o desenvolvemento da zona nordés da cidade, nos terreos desecados dunha antiga marisma.

O arquitecto Manuel de las Casas gañou o concurso de ideas para a construción do pazo de congresos, cuxa resolución se deu a coñecer o 2 de novembro de 1991. Realizou o proxecto en 1992. A construción do pazo de congresos comezou en 1993 e o auditorio inaugurouse en 1997, mentres que o recinto feiral inaugurouse en 1998.

O pazo inaugurouse o 20 de setembro de 1997, coa exposición *A neutralidade da Orde* de Manuel de las Casas e un concerto da mezzosoprano Teresa Berganza e a Real Filharmonía de Galicia dirixida por Maximino Zumalave.

Xusto despois, o 24 e 25 de setembro desenvolveuse no pazo de congresos un congreso sobre Infraestruturas, Medio Ambiente e Desenvolvemento Rexional.

## Descrición 
Coa súa arquitectura contemporánea, o pazo comprende un complexo de edificios de 10.000 m², que inclúe unha zona de exposicións, salas de reunións, un auditorio e unha zona de restauración. É un edificio polivalente que permite utilizar todos os seus espazos ao mesmo tempo.

O aspecto máis característico do exterior do pazo son as laxas de lousa verde, o aceiro corten, o cobre e o vidro que, xunto co conxunto harmónico dos volumes do edificio, como o cubo da sala de exposicións, favorecen a súa integración na paisaxe e a vexetación da contorna. Manuel de las Casas organizou o terreo deseñando plataformas artificiais, prazas e terrazas de pedra que se asoman á ría, ao Lérez e á cidade.

O complexo componse de volumes puros cun cilindro para o Auditorio e dous prismas en diferentes plantas, que albergan unha gran sala de exposicións, o centro de congresos, un restaurante e unha cafetería. A sala de congresos e as salas de reunións atópanse no interior do prisma trapezoidal. No prisma de base cadrada, a entrada e a grande claraboia conducen á sala de exposicións no nivel inferior. Na beira do Lérez, accédese ao edificio por unha escaleira de pedra protexida por un muro de lousa verde.

O Pazo de Congresos de Pontevedra foi deseñado para acoller diferentes tipos de eventos, convencións, salóns, mostras, eventos corporativos, reunións de negocios, seminarios, simposios, conferencias, calquera que sexa o formato ou o ton que os organizadores queiran darlle. As súas vantaxes resúmense en dúas palabras: modularidade e funcionalidade.

### Superficies e número de prazas 
O pazo de congresos ten:
* unha superficie neta total de 10.000 m²
* un auditorio principal con 772 asentos. Segundo o arquitecto Manuel de las Casas na sala de concertos ou auditorio principal buscáronse para unha adecuada sonorización as formas onduladas e mesmo caprichosas para evitar rebotes de son.
* 8 salas de seminarios
* unha sala de obradoiros para 40 persoas
* unha sala de prensa
* unha sala VIP
* unha sala de ensaios, unha sala de descanso, unha sala de vestiario e 10 camerinos
* un aparcadoiro público para 1300 vehículos

## Eventos 
Ademais de concertos e espectáculos, o pazo de congresos acolle salóns e exposicións como Culturgal, a feira de actividades culturais e editoriais de Galicia,Pont Up Store, Cantos na maré, Etiqueta Negra, Edugal, Debut, etc.

## Galería 

Ficheiro:Pontevedra - Palacio de Congresos y Exposiciones de Pontevedra (Pazo da Cultura) - Salón de Congresos y Auditorio 1.JPG|Parte superior
Ficheiro:Pontevedra capital Palacio de Congresos.jpg|Fachada
Ficheiro:Pontevedra-Reflejo del Auditorio (5106054098).jpg|Fachada integrada na paisaxe
Ficheiro:Pontevedra capital Entrada Palacio de Congresos.jpg|Entrada inferior
Ficheiro:Pontevedra-Entrada del auditorio (7134819231).jpg|Entrada superior
Ficheiro:Pontevedra- Gaviota sobre el Auditorio (7147682793).jpg|Auditorio no primeiro plano
Ficheiro:Pontevedra Capital Carril bici delante del Palacio de Congresos.jpg|Carril bici diante do pazo
Ficheiro:Pontevedra - Palacio de Congresos y Exposiciones de Pontevedra (Pazo da Cultura) - Sala de Exposiciones.JPG|Cubo de vidro da sala de exposicións
Ficheiro:Pontevedra - Palacio de Congresos y Exposiciones de Pontevedra (Pazo da Cultura) - Salón de Congresos y Auditorio 3.JPG|Plataformas e escaleiras do complexo
Ficheiro:Pontevedra-Auditorio y Pazo de exposiciones (7005468624).jpg|Centro de exposicións
Ficheiro:Abanico de cables (16789957489).jpg|Vista do pazo desde a ponte dos Tirantes
Ficheiro:Pontevedra - Palacio de Congresos y Exposiciones de Pontevedra (Pazo da Cultura) - Policía Municipal 2.JPG|Auditorio
Ficheiro:Vestíbulo del Auditorio (17121851117).jpg|Interior da sala de entrada ao auditorio
Ficheiro:Pontevedra-Pazo de exposicions (10768241486).jpg|Interior da sala de exposicións

## Notas 
## Véxase tamén 
### Bibliografía 
* 
* 

### Outros artigos 
* Culturgal
* Recinto Feiral de Pontevedra
* Manuel de las Casas
* Teatro Principal de Pontevedra

### Ligazóns externas 
* Pazo de Congresos e Exposiciones de Pontevedra na web de Structurae
* Pazo de Congresos e Exposicións de Pontevedra na web Turismo de Galicia
* Páxina web do Pazo
* páxina web de Culturgal